"Sunt colonelul Gheorghiță, permiteți să raportez“. Spotul pro-vaccinare, criticat de Bogdan Naumovici: "Îl faci cu telefonul“.
Valeriu Gheorghiță a fost numit coordonator al campaniei de vaccinare în noiembrie. Gheorghiță este și vedeta spotului campaniei pro-vaccinare.
Ca să convingă românii să se vaccineze, Guvernul are și o campanie pro-vaccin. Principalul star al spotului este Colonel Doctor Valeriu Gheorghiță.Valeriu Gheorghiță: "România este pregătită să asigure un mediu favorabil, un mediu sigur pentru fiecare persoană care dorește să se vaccineze împotriva Covid-19.“Expertul în spoturi Bogdan Naumovici a comentat campania de vaccinare a lui Gheorghiță: "Este un spot despre logistică, nu despre vaccin și beneficiile lui, menit să convingă lumea să se vaccineze. E un raport: «Sunt colonelul Gheorghiță, permiteți să raportez. Am procedat conform». Ăsta este conținutul spotului. Limbajul este de lemn pentru a-l da pe televiziuni. Nu știu cine a creat textul. S-ar putea să fie un nucleu de PR-iști ai armatei. Nu pare un text făcut de un om obișnuit cu cuvintele. Pare un text făcut de cineva obișnuit cu rapoarte.“Naumovici crede că spotul a costat 200 de euro: "Îl faci cu telefonul“.